 Awali, kulikuwa na makocha 56 pekee Tanzania lakini uwepo wa kozi zao za mara kwa mara zimeibua wengine wanaofikia 156.Akizungumza na gazeti hili hivi karibuni Rais wa TSCA, Alexander Mwaipasi alisema kwa sasa kuna makocha wengi karibu mikoa yote ambao wanatambuliwa na chama hicho.“Katika chama cha makocha ambacho kimezalisha wengi ni sisi, tunashukuru kwa hilo na bado juhudi zitaendelea kwa ajili ya kuzalisha wachezaji wengi kutoka mikoa tofauti,” alisema.Mwaipasi alisema kozi ambazo wamekuwa wakizitoa na wakati mwingine kusafiri hadi Marekani zimewasaidia wengi.Lakini licha ya kujivunia huko, changamoto kubwa inayowakabili ni kukosa ruzuku itakayoingia kwao moja kwa moja, hali inayowasababisha kushindwa wakati mwingine kusafiri na wachezaji kwenye mashindano.